Скарына Францыск (1490—1551) — беларускі і ўсходнеславянскі першадрукар, мысліцель і гуманіст, вучоны, пісьменнік эпохі Адраджэння. Першапачатковую адукацыю атрымаў у Полацку і Вільні. Вучыўся на філасофскім факультэце Кракаўскага універсітэта (1504—1511), дзе атрымаў вучоную ступень бакалаўра філасофіі. У 1507—1511 гг. вучыўся ў Заходняй Еўропе. У 1512 г. у Падуанскім універсітэце атрымаў вучоную ступень доктара медыцыны. Меў таксама ступень доктара свабод-ных навук. Стварыў у Празе першае ў гісторыі беларускае выдавецтва. У 1521 г. стварыў у Вільні новае выдавецтва. Выдавецкая і літаратурна-мастацкая дзейнасць Ф. Скарыны вызначыла нацыя-нальную спецыфіку беларускай эпохі Адраджэння.